Diari Oficial de la Generalitat Valenciana


Sumari del DOGV 3193, del 27-02-1998 (1998/1161)

ORDRE de 28 de gener de 1998, del conseller de Sanitat, per la que es convoca el procediment d'avaluació de la continuïtat de les direccions de servei dependents de la Conselleria de Sanitat, convocades per les resolucions de 09.05.91 (DOGV núm. 1550, de 24.05.91), i de 28.06.93 del director del SVS (DOGV núm. 2.064, de 09.07.93).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1161


Data del document
:   28-01-1998

Organisme emissor
:   Conselleria de Sanitat

Tipus de document
:   Ordre

ORDRE de 28 de gener de 1998, del conseller de Sanitat, per la que es convoca el procediment d'avaluació de la continuïtat de les direccions de servei dependents de la Conselleria de Sanitat, convocades per les resolucions de 09.05.91 (DOGV núm. 1550, de 24.05.91), i de 28.06.93 del director del SVS (DOGV núm. 2.064, de 09.07.93). [1998/X1161]
  
L'Ordre de 5 de febrer de 1985 del Ministeri de Sanitat i Consum va establir un sistema de promoció als llocs de cap de servei i de secció dels serveis jerarquitzats de les institucions sanitàries de la Seguretat Social. En el seu article 9, es preveu una avaluació específica, a l'efecte de la seua continuïtat en el lloc, als titulars d'aquests quan acabe el primer i segon quadrienni del seu exercici.
  
El Reial Decret 118/91, de 25 de gener, sobre selecció i provisió de personal estatutari, en la disposició transitòria segona determina el procediment segons el qual la Comissió d'Avaluació, a l'efecte de la seua continuïtat, ha d'avaluar els caps de servei i secció, nomenats pel sistema regulat en l'ordre esmentada.
  
Transcorregut el primer quadrienni de les places adjudicades per les resolucions de 20.02.92 (DOGV de 03.03.92), de 09.12.93 (DOGV de data 30.12.93) i de 20.01.94 (DOGV de 02.02.94), es fa necessària la convocatòria del procés d'avaluació específica als seus titulars.
  
En atenció d'aquests motius,
  
ORDENE
  
Primer
  
Convocar l'avaluació específica dels caps de servei de les institucions Sanitàries de la Conselleria de Sanitat nomenats pel sistema regulat en l'Ordre de 05.02.85 i que han completat un quadrienni al cap dels llocs relacionats en l'annex II d'aquesta resolució, d'acord amb les bases que es publiquen en l'annex I.
  
Segon
  
Els titulars dels llocs de cap de servei que hagueren complit el primer quadrienni continuaran provisionalment en l'exercici dels seus llocs fins que es publique el resultat de l'avaluació a què aquesta resolució es refereix. Avaluada l'activitat se'n farà la confirmació o el cessament, en funció del seu resultat.
  
València, 28 de gener de 1998
  
El conseller de Sanitat,
  
JOAQUÍN FARNÓS GAUCHÍ
  
Annex I
  
Bases
  
Primera
  
Aquesta convocatòria serà notificada als titulars dels llocs sotmesos a avaluació, que figuren relacionats en l'annex II.
  
Segona
  
El titular del lloc de treball, objecte d'avaluació, disposa del termini d'un mes, a comptar des de l'endemà de la publicació de la convocatòria en el DOGV, per a presentar a la Direcció General de Recursos Humans la següent documentació:
  
a) Memòria explicativa de l'organització, el funcionament i les activitats de la unitat assistencial de la qual és cap, amb la inclusió de propostes concretes amb vista a la seua actuació i estructuració.
  
b) Currículum professional relatiu al període en què s'ha exercit el lloc que s'avalua.
  
Tercera
  
3.1. En el termini d'un mes comptador des de l'endemà de la publicació d'aquesta convocatòria, la comissió de direcció de l'hospital, a proposta del seu director mèdic, ha d'emetre un informe-proposta motivat sobre la procedència de la continuïtat en el lloc del cap de servei objecte de l'avaluació.
  
3.2. En idèntic termini, la junta clínica podrà remetre a la comissió de direcció de la institució corresponent un informe motivat sobre la procedència de la continuïtat en el lloc del cap de servei objecte de l'avaluació.
  
Quarta
  
La comissió avaluadora, els membres de la qual seran designats pel conseller de Sanitat, tindrà la següent composició d'acord amb la disposició transitòria quarta del Reial Decret 118/91, de 25 de gener:
  
President:
  
- director general d'Atenció Especialitzada o càrrec directiu en qui delegue.
  
Vocals:
  
- director territorial o càrrec directiu en qui delegue.
  
- gerent, o si és procedent, director mèdic de la institució corresponent.
  
- cap de servei de la mateixa especialitat de servei jerarquitzat amb destinació en distinta institució sanitària.
  
- cap de servei d'una altra especialitat amb destinació en la mateixa institució, nomenat a proposta de la junta tecnicoassistencial.
  
Secretari:
  
- Serà designat per l'autoritat convocadora entre el personal funcionari administratiu i titulació superior amb destinació en les unitats o institucions de la Conselleria de Sanitat. No tindrà vot en qüestions relatives a l'avaluació de les persones interessades.
  
La relació nominal dels seus membres serà publicada al tauler d'anuncis dels serveis centrals de la Conselleria de Sanitat.
  
Cinquena
  
5.1. Desenvolupament de l'avaluació.
  
a) Exposició de la memòria i del currículum professional.
  
L'interessat exposarà i defendrà davant de la comissió d'avaluació, en sessió pública, un resum de la memòria i del currículum aportats durant un temps màxim de trenta minuts.
  
La memòria explicativa haurà d'avaluar necessàriament els punts següents, referits tots ells al període d'acompliment de la direcció de què es tracte:
  
1) Indicadors de l'activitat de la unitat assistencial, tals com ingressos, estada mitjana, ocupació, nombre d'intervencions, nombre d'exploracions complementàries, nombre de consultes, nombre d'interconsultes o altres.
  
2) Projectes dissenyats i llocs en marxa sobre organització de la Unitat, formació continuada, docència i investigació.
  
3) Nombre de sessions clíniques i temes que s'hi han abordat.
  
4) Participació en comissions de control de qualitat.
  
5) Comunicacions i treballs científics publicats, conferències donades, així com altres actes rellevants per a la seua formació, tant en el camp de la gestió com en l'assistencial, tot això referent també al període sotmès a avaluació.
  
6) Finalment, hauran de referir-se als plans i projectes que tingueren previst desenvolupar en l'àmbit assistencial, de gestió i, si és procedent, de la docència i investigació, en el quadrienni següent, en cas de renovar-se l'exercici de la direcció.
  
b) Entrevista pública.
  
Els membres de la comissió avaluadora entrevistaran, durant el temps màxim d'una hora i en sessió pública, la persona interessada en relació amb la memòria, el currículum i els informes que figuren en l'expedient. Per a això, la persona interessada podrà conèixer els informes durant els deu dies hàbils anteriors a tal acte.
  
5.2. La qualificació que ha d'atorgar la comissió, que serà adoptada per la majoria dels seus membres, es concretarà en la proposta favorable o desfavorable a la continuïtat de la persona avaluada.
  
5.3. Sense perjuí de la motivació de la decisió i de la possibilitat que els membres de la comissió puguen incorporar vots particulars a l'acta de la sessió de qualificació, en cas de disconformitat amb aquesta, la Comissió farà pública, als taulers d'anuncis de la Conselleria de Sanitat, únicament la qualificació global "favorable a la continuïtat o desfavorable a la continuïtat" que hagen merescut els professionals avaluats.
  
5.4. L'acta de la sessió de qualificació serà remesa a la Direcció General de Recursos Humans i la proposta tindrà caràcter vinculant, llevat que s'haguera incorregut en defectes essencials de procediment; el director general de Recursos Humans notificarà individualment la qualificació obtinguda a les persones interessades.
  
Sisena
  
Si l'avaluació de la qualificació és favorable a la continuïtat, la persona interessada serà confirmada en el seu lloc de cap de servei.
  
Setena
  
Al contrari, quan la qualificació siga desfavorable a la continuïtat o, la persona interessada renuncie a l'avaluació, aquest cessarà en el seu lloc de cap de servei i s'incorporarà a una plaça de facultatiu especialista en el servei jerarquitzat corresponent. No obstant això, de conformitat amb la disposició addicional de l'Ordre de 5 de febrer de 1985, aquells facultatius que en el moment de publicar-se l'ordre mencionada en el BOE exercisquen una plaça en propietat de cap de departament, cap de servei o cap de secció de les institucions sanitàries de la Seguretat Social, i que per la seua voluntat accedisquen a llocs de cap de servei o de secció d'acord amb el procediment establit en aquesta ordre, en el cas que deixaren d'exercir el dit lloc seguiran mantenint la mateixa categoria i complement de destinació establits per a la plaça que posseïen abans d'accedir al nou sistema.
  
Vuitena
  
Contra aquesta ordre, i tots els actes administratius que dicte el director general de Recursos Humans per a executar-la, es podrà interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de la publicació de l'acte recorregut, després d'haver-ho comunicat a l'òrgan que dictà l'acte impugnat.
  
Contra els actes de la comissió avaluadora podrà interposar-se recurs ordinari, davant del director general de Recursos Humans, en virtut de l'article 2.1.o) de l'Ordre de 10 de març de 1997, de la Conselleria de Sanitat, en el termini d'un mes comptat a partir de l'endemà de la publicació de la corresponent resolució.
  
Annex II
  
Direccions objecte d'aquesta convocatòria
  
Província d'Alacant
  
Hospital Universitari de Sant Joan
  
Medrano Heredia, Justo Cirurgia Gral
  
Cap de Servei i de l'Aparell Digestiu
  
Hospital General d'Elda (Alacant)
  
Lizaur Utrilla, Alejandro Traumatologia
  
Cap de Servei i Cirurgia Ortopèdica
  
Província de València
  
Hospital Doctor Peset de València
  
Salvador Sanz, Antonio Cardiologia
  
Cap de Servei
  
Nogueira Coito, José Miguel Microbiologia